b'\n_START_ARTICLE_\nDunja Gelineo\n_START_PARAGRAPH_\nDunja Gelineo-Kajevi\xc4\x87 je hrvatska glazbenica iz Bosne i Hercegovine. Diplomirana je Montessori profesorica._NEWLINE_Kao dijete bila je na Dobrinji tijekom srpske opsade Sarajeva ranjena zajedno s jo\xc5\xa1 osmero djece. Bila joj je ozlije\xc4\x91ena kralje\xc5\xbenica. Nakon pru\xc5\xbeene prve pomo\xc4\x87i, morali su je zbog slo\xc5\xbeenosti ozljede prebaciti na Ko\xc5\xa1evo u bolnicu. Pro\xc4\x87i od Dobrinje do Ko\xc5\xa1eva zna\xc4\x8dilo je veliki rizik jer to je zna\xc4\x8dilo prije\xc4\x87i preko takozvane \xe2\x80\x9cmagistrale smrti\xe2\x80\x9d. Bila je svjesna zbivanja oko sebe i \xc5\xa1to joj je. U maglovitom sje\xc4\x87anju ostalo joj je najsna\xc5\xbenije miris iz bolnice koji je bio prouzro\xc4\x8den nedostatkom vode._NEWLINE_Pro\xc5\xa1la je glazbeno obrazovanje. Poznata kao prate\xc4\x87a vokalistica i tako je napravila ve\xc4\x87i broj studijskih uradaka i na Eurosongu._NEWLINE_Vodila je klapu "Kokolete" iz Sarajeva na Festivalu dalmatinskih klapa u Omi\xc5\xa1u 1997. gdje su nastupile kao go\xc5\xa1\xc4\x87e Festivala. Bila je \xc4\x8dlanica \xc5\xbeenskog vokalnog ansambla Corona, \xc4\x8dija je bila voditeljica poslije, do 1997. godine. 2008. je nastupala u sastavu "One tri iz..." s kojima je izvodila obrade jazz standarda i evergreena te obrade pjesama izvo\xc4\x91a\xc4\x8da iz BiH i susjedstva. Ostale \xc4\x8dlanice su Aida Musanovi\xc4\x87, Elma Selimovi\xc4\x87, a nastupaju uz glasovirsku pratnju Adnana Mu\xc5\xa1anovi\xc4\x87a. Prvi put su se srele na projektu BHT-a "Piramida" od kada rade skupa. Kad je 2010. nastupila na Eurosongu kao prate\xc4\x87a vokalistica bh. izvo\xc4\x91a\xc4\x8da, za najbolje odjevene na Eurosongu progla\xc5\xa1eni su predstavnici oni, Vuka\xc5\xa1in Braji\xc4\x87 i petero prate\xc4\x87ih vokala, Elma Selimovi\xc4\x87, Dunja Gelineo-Kajevi\xc4\x87, Danijela Ve\xc4\x8derinovi\xc4\x87, Edvin Had\xc5\xbei\xc4\x87 i Marko Vulinovi\xc4\x87, \xc4\x8diji je stajling potpisao hrvatski stilist Borut Mihali\xc4\x87.'